Η οδηγία 2009/32/ΕΚ αντικαθιστά την προηγούμενη νομοθεσία και καταρτίζει έναν ενιαίο κατάλογο διαλυτών εκχύλισης* που μπορούν να χρησιμοποιούνται για την κατεργασία τροφίμων, συστατικών τροφίμων και πρώτων υλών υπό συνθήκες ορθής παρασκευαστικής πρακτικής. Οι διαλύτες εκχύλισης που επιτρέπεται να χρησιμοποιούνται υπό συνθήκες ορθής παρασκευαστικής πρακτικής για όλες τις χρήσεις είναι: νερό στο οποίο ενδέχεται να έχουν προστεθεί ουσίες που ρυθμίζουν την οξύτητα ή την αλκαλικότητα, καθώς και άλλες διατροφικές ουσίες που έχουν ιδιότητες διαλύτη προπάνιο βουτάνιο οξικός αιθυλεστέρας αιθανόλη διοξείδιο του άνθρακα ακετόνη και υποξείδιο του αζώτου. Διαλύτες εκχύλισης για τους οποίους καθορίζονται λεπτομερείς προϋποθέσεις χρήσης στο παράρτημα I της οδηγίας 2009/32/ΕΚ: εξάνιο 2-μεθυλοξολάνιο οξικός μεθυλεστέρας μεθυλυαιθυλοκετόνη διχλωρομεθάνιο μεθανόλη προπανόλη-2 διμαιθυλαιθέρας διαιθυλαιθέρας κυκλοεξάνιο βουτανόλη-1 βουτανόλη-2 προπανόλη-1 1,1,1,2-τετραφθοροαιθάνιο. Τα κράτη μέλη της Ευρωπαϊκής Ένωσης (ΕΕ) δεν μπορούν να απαγορεύουν, να περιορίζουν ή να εμποδίζουν την πώληση τροφίμων ή συστατικών τροφίμων, εφόσον οι εν λόγω διαλύτες έχουν χρησιμοποιηθεί σύμφωνα με τις διατάξεις της νομοθεσίας. Τα κράτη μέλη δεν επιτρέπουν τη χρήση άλλων ουσιών και υλών ως διαλυτών εκχύλισης. Οι εθνικές αρχές μπορούν προσωρινά να αναστείλουν ή να περιορίσουν τη χρήση επιτρεπόμενου διαλύτη εκχύλισης εάν υπάρχουν βάσιμες υποψίες ότι η χρήση του σε τρόφιμα ενδέχεται να βλάψει την ανθρώπινη υγεία. Θα πρέπει να ενημερώσουν άμεσα τα υπόλοιπα κράτη μέλη και την Ευρωπαϊκή Επιτροπή, η οποία θα διερευνήσει τα στοιχεία που αιτιολογούν την απόφασή τους. Οι ουσίες που προορίζονται να χρησιμοποιηθούν ως διαλύτες εκχύλισης πρέπει να παρέχουν ενδείξεις κατά τρόπο ευδιάκριτο, ευανάγνωστο και ανεξίτηλο στις συσκευασίες, τα δοχεία ή τις ετικέτες τους. Στις ενδείξεις αυτές, μεταξύ άλλων, συγκαταλέγεται: μια εμπορική ονομασία· μια σαφής ένδειξη καταλληλότητας για την εκχύλιση τροφίμων ή συστατικών τροφίμων· και πιθανές ειδικές συνθήκες διατήρησης.